als_Latn dik_Latn sag_Latn
Kompania e teknologjisë “Sony” prezantoi smartfonin më të ri, Sony Xperia C3.E veçanta e këtij telefoni të mençur është se ai është më i përshtatshëm se telefonët e tjerë për të shkrepur fotografi selfie. Sony Xperia C3 vjen me disa opsione të reja për editimin e fotove, duke i lejuar përdoruesit të përmirësojnë ndriçimin, kontrastin, temperamentin e ngjyrave dhe t’i presin fotografitë e tyre sipas dëshirës. Ky telefon vjen me ekran 5.5 inç IPS me rezolucion 720 pikselë. Xperia C3 fuqizohet nga procesori Snapdragon 400 me katër bërthama Cortex-A7 me qark 1.2GHz, ka kartën grafike Adreno 305 dhe 1GB RAM.Pjesa e tjetër e karakteristikave përfshin 8GB hapësirë të brendshme, kamera të pasme 8 megapiksel me blic LED dhe një trup vetëm 7.6 mm i hollë. Ka gjithashtu edhe një kamera ballore 5 megapikselë me lente 25 mm të hapura.Sony Xperia C3 ka rrjetin 4G dhe lidhje LTE Cat4. Ky telefon vjen në ngjyrë të bardhë, të zezë dhe ngjyra të reja. Fillimisht ky telefon do të dalë në tregun kinez dhe më vonë do të dalë në të gjithë botën. Çmimi nuk është bërë i ditur ende.
als_Latn